Jenny Skavlan og TV-showet totalslaktes
Det er ikke bare TV-anmelderne som sabler ned humorsatsingen «Tweet4tweets» etter torsdagens premiere på NRK3. Ikke mange minuttene etter at programleder Jenny Skavlan (25) og hennes to eksperter, Hasse Hope (25) og Øivind Vogt (24), hadde gått på lufta, fikk de så hatten passet også av den vanlige TV-seer.Og det var nettopp på Twitter at TV-trioen fikk gjennomgå. Hetsen fortsetter å strømme på fredag morgen over programkonseptet som har som mål å oppsummere uka på internett og sosiale medier. tinatourette Anonita Rassfres skriver på nettsamfunnet: «Jeg er så glad jeg ikke så tweet4tweet i går. Hører rykter om flere sjelelige sår hos de som så på». itsAamlid Nina Aamlid: «Ser på #tweet4tweet for første gang. Det er jo seriøst dårlig. Tenk å bruke fantastiske råvarer på å lage lapskaus». stormelite Espen W. Refseth: «Det mest latterlig innholdsløse program jeg har sett. #Tweet4tweet»Mye av kritikken går også ut på at Jenny Skavlan og Hasse Hope ikke imponerer som programledere i denne settingen. Prosjektleder for «Tweet4tweet», Eirik Sandberg Ingstad, sier til VG Nett at det er god stemning i TV-leiren til tross for den massive motstanden. - Selvsagt er det ikke morsomt å få dårlige kritikker, men det samme skjedde da «Nytt på Nytt» gikk på lufta første gang. Det vil ta litt tid før folk venner seg til oss, sier Sandberg Ingstad. - Vi skal ikke la dette ta motet fra oss. Vi regnet med å vekke reaksjoner, så dette var vi forberedt på, hevder prosjektlederen.- Tar dere lærdom av kritikken? - Vi skal evaluere hver sending og prøve å gjøre det bedre neste gang. Det er helt naturlig å evaluere grundig. - Hva kunne vært gjort annerledes i det første programmet? - Det har vi ikke snakket om ennå, men hvert enkelt program skal justeres, svarer Sandberg Ingstad, som forsikrer at programlederne ikke er altfor nedstemt etter slakten. - De er fattet og jobber allerede med neste sending.Jenny Skavlan ønsker ikke å kommentere saken overfor VG Nett, mentwitret fredag formiddag: «If you can't stand the heat, stay out of the fire" -brannoffer og programleder (25)». Senere på dagen fulgte hun opp med følgende Twitter-melding: «Det værste i dag er sulten. Tør ikke gå i NRK kantina. #dagenderpå».78.728 seere benket seg foran premieren, og programmet hadde en markedsandel på 4,9 prosent, får VG Nett opplyst fra TNS Gallup. - Det er over gjennomsnittet for kanalen, så vi er godt fornøyd, sier Sandberg Ingstad. Skeptiske TV-seere er fullt klar over at Twitter-stormen er med på å gi programmet omtale - og mange spår at langt flere TV-seere vil benke seg foran Skavlan og co om en uke nettopp av nysgjerrighet. LinaLeth Lina Leth-Olsen: «#tweet4tweet var ræva, men litt hurra for @oyvindvogt. Programmet kan jo likevel feire sine 5000 tilbakemeldinger! And still counting...»VGs anmelder mener at programmet skuffer og serverer en toer på terningen: «Panelet, som i premiereprogrammet har med Lars Vaular og Vågard Unstad, får riktignok dyttet imponerende mange vitser om tabu-temaer inn i premiereprogrammet, men morsomhetene selv imponerer ikke. Det hjelper heller ikke på seeropplevelsen av vitsene vises til de sporer av og dør av kvelning», heter det i anmeldelsen. Enda mer nådeløs er Dagbladets anmelder, som gir skarve terningkast 1: «Det var ikke morsomt, det var flaut, og det var flaut på feil måte», er dommen.Flere kjendiser nølte heller ikke med å si sin klare mening på Twitter etter at programmet gikk på lufta. Rapper Lars Vaular @LarsVaular twitret: «#tweet4tweet får jo omtrent samme tilbakemelding som første platen min fikk i bergens tidende». Tobakkongen Johan H. Andersen @FerdCEO fulgte på: «Fikk intervjuforespørsel fra Jakt&Fiske også, tror jeg tar den før en eventuell #tweet4tweet opptreden». Lene Alexandra Øien, lenealexandra: «Jeg har fortsatt ikke forstått hva det twitreprogrammet er, men jeg ser gjerne Jenny Skavlan på TV uansett når jeg har tid #goodlooking». trinegrung Trine Grung: «Et lass av nye følgere på Twitter siden i går. Eneste jeg takker #tweet4tweet for¿.dårlig program. Sorry. Kommer ikke å se det igjen». Kadra Yusuf @yusufkadras reaksjon: «Et ord om #Tweet4tweet klein greie». TV 2-reporter Geir Håkonsund @TV2Geir: «Har NRK funnet en verdig arvtaker til TV 2s Bingo Bingo? #tweet4tweet #ironi». «Tweet4tweet» skal gå over åtte episoder.
De blir overhøvlet på Twitter etter programdebuten, men «Tweet4tweet»-staben nekter å miste motet.